അദീബ് അഹമ്മദ് വേള്ഡ് ടൂറിസം ഫോറം ഉപദേശക സമിതിയില് റിയാദ്: അബൂദബി ആസ്ഥാനമായ ട്വന്റി 14 ഹോള്ഡിങ്സ് മാനേജിങ് ഡയറക്ടറായ അദീബ് അഹമ്മദിനെ വേള്ഡ് ടൂറിസം ഫോറം ലുസേന് േഗ്ലാബല് ഉപദേശക സമിതിയിലേക്ക് തിരഞ്ഞെടുത്തു. ടൂറിസം മേഖലയിലെ വിദഗ്ധര്, സി.ഇ.ഒമാര്, നിക്ഷേപകര്, സ്റ്റാര്ട്ടപ്പുകള് എന്നിവരുടെ കൂട്ടായ്മയാണ് വേള്ഡ് ടൂറിസം ഫോറം. നവീന ആശയങ്ങളിലൂടെ വിനോദസഞ്ചാര മേഖലയില് കൂടുതല് കുതിപ്പുണ്ടാക്കുകയാണ് 2008ല് സ്ഥാപിതമായ ഫോറത്തിെന്റ ലക്ഷ്യം.ലണ്ടനിലെ ഗ്രേറ്റ് സ്കോട്ലന്ഡ് യാര്ഡ്, എഡിന്ബര്ഗിലെ വാള്ഡോര്ഫ് അസ്റ്റോറിയ, ദുബൈയിെല പുള്മാന് ഡൗണ്ടൗണ്, കൊച്ചിയിലെ പോര്ട്ട് മുസിരിസ് എന്നിവയുടെ ഉടമയാണ് അദീബ് അഹമ്മദ്. യാത്ര, വിനോദസഞ്ചാര മേഖലയിലെ ഭാവി വെല്ലുവിളികള് നേരിടുന്നതിനുള്ള മാര്ഗങ്ങള് ആലോചിക്കുന്ന വിദഗ്ധ സംഘത്തിലാണ് ഇദ്ദേഹവും പങ്കാളിയാകുന്നത്. നവംബര് 15, 16 തീയതികളില് ആന്ഡെര്മാറ്റില് വേള്ഡ് ടൂറിസം ഫോറം സംഘടിപ്പിക്കുന്ന ഇന്നവേഷന് ഫെസിറ്റിവലില് അദീബ് അഹമ്മദ് പെങ്കടുക്കും.